Document ID: 31984R1300

NEUVOSTON ASETUS (ETY) N:o 1300/84,
annettu 7 päivänä toukokuuta 1984,
maidon ja maitotuotteiden kaupan pitämisestä luopumista ja lypsykarjan tuotannon muuttamista koskevasta palkkiojärjestelmästä annetun asetuksen (ETY) N:o 1078/77 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon edustajakokouksen lausunnon(),
sekä katsoo, että
asetuksessa (ETY) N:o 1078/77(), sellaisena kuin se on viimeksi muutettuna asetuksella (ETY) N:o 1365/80(), luodaan maidon ja maitotuotteiden kaupan pitämisestä luopumista ja lypsykarjan tuotannon muuttamista koskeva palkkiojärjestelmä,
maidon ja maitotuotteiden kaupan pitämisestä luopumis- ja lypsykarjan tuotannon muuttamispalkkion myöntämiseksi edellytetään tuottajan sitoumusta olemaan luovuttamatta kaupan pitämisestä luopumisen tai lypsykarjan tuotannon muuttamisen ajanjaksolla tilaltaan peräisin olevaa maitoa tai sieltä peräisin olevia maitotuotteita korvausta vastaan tai korvauksetta; tämän säännöksen soveltamisen seurauksena on tarpeen säätää palkkion täydellisen menettämisen sijaan sen alentamisesta silloin, jos tuottaja on toimittanut maitoa kaupan pitämisestä luopumisen tai lypsykarjan tuotannon muuttamisen ajanjakson ensimmäisen kuuden kuukauden kuluessa,
asetuksen (ETY) N:o 1078/77 3 artiklan 3 kohdassa tarkoitetun karjan tuotantosuunnan muutosta koskevan sitoumuksen soveltamisesta saadun kokemuksen perusteella on osoittautunut tarpeelliseksi säätää alennetusta palkkiosta silloin, jos edellä tarkoitetun sitoumuksen täytäntöönpanossa on pieni poikkeama,
lisäksi on syytä säätää alennetun palkkion myöntämisestä, jos tuottaja käyttää lypsylehmää tilansa tarpeisiin kuitenkin siten, että tilalla olevien lehmien lukumäärä on pienempi kuin viisi, ja
tämän asetuksen säännöksiä voivat soveltaa kaikki kyseiset tuottajat, jotka ovat jättäneet palkkiohakemuksen asetuksen (ETY) N:o 1078/77 voimaantulon jälkeen sillä edellytyksellä, että he ovat noudattaneet kaikkia muita kyseistä järjestelmää koskevia säännöksiä,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1078/77 seuraavasti:
1. Korvataan 7 artiklassa oleva j alakohta seuraavasti:"j) 1-6 ja 7 a artiklan muista soveltamista koskevista yksityiskohtaisista säännöistä."
2. Lisätään 7 a artikla seuraavasti:"7 a artikla
1. Alennettu kaupan pitämisestä luopumis- tai lypsykarjan tuotannon muuttamispalkkio voidaan myöntää tuottajalle, joka 2 artiklan 2 kohdan a alakohdassa ja 3 artiklan 2 kohdan a alakohdassa tarkoitetusta sitoumuksesta poiketen on luovuttanut korvausta vastaan tai korvauksetta tilaltaan peräisin olevaa maitoa tai sieltä peräisin olevia maitotuotteita kaupan pitämisestä luopumisen tai lypsykarjan tuotannon muuttamisen ajanjakson alkamisen jälkeen sillä edellytyksellä, että nämä toimitukset ovat päättyneet ennen kaupan pitämisestä luopumisen tai lypsykarjan tuotannon muuttamisen ajanjakson alkamispäivää seuraavan kuudennen kuukauden päättymistä.
2. Alennettu lypsykarjan tuotannon muuttamispalkkio voidaan myöntää tuottajalle, joka 3 artiklan 3 kohdasta poiketen
a) on muuttanut karjansa tuotantosuuntaa siten, että viimeistään hakemuksen hyväksymispäivää seuraavan kolmannen vuoden lopussa vähemmän kuin 80 prosenttia mutta enemmän kuin 70 prosenttia tilalla olevien lehmien tai kantavien hiehojen lukumäärästä vastaa mainitussa kohdassa vaadittuja ominaisuuksia,
tai
b) käyttää lypsylehmää tilansa tarpeisiin, kun tilalla olevien lehmien tai kantavien hiehojen lukumäärä on vähemmän kuin viisi.
3. Palkkion alennus on:
- 1 kohdassa tarkoitetussa tapauksessa 4 prosenttia palkkiosta, johon tuottajalla olisi ollut oikeus joka kuukausi tai osalle kuukautta, jonka osalta kyseistä sitoumusta ei ole noudatettu,
- 2 kohdan a alakohdassa tarkoitetussa tapauksessa 2 prosenttia palkkion kokonaismäärästä, johon tuottajalla olisi ollut oikeus kutakin prosenttiyksikköä tai prosenttiyksikön osaa kohden, jonka osalta kyseistä sitoumusta ei ole noudatettu,
- 2 kohdan b alakohdassa tarkoitetussa tapauksessa 400 ECUa.
4. Sovelletaan tämän artiklan säännöksiä sanotun kuitenkaan rajoittamatta jäsenvaltioiden määräämien toimenpiteiden soveltamista tapauksissa, joissa edunsaaja ei pysty ylivoimaisen esteen vuoksi noudattamaan kyseisestä palkkiojärjestelmästä johtuvaa velvoitetta."
2 artikla
Tässä asetuksessa säädettyjä säännöksiä sovelletaan asianomaisen pyynnöstä kaikkiin asetuksessa (ETY) N:o 1078/77 luotua järjestelmää koskeviin tukihakemuksiin.
Pyynnöt on jätettävä:
- kuuden kuukauden kuluessa tämän asetuksen voimaantulosta, jos kaupan pitämisestä luopumisen tai lypsykarjan tuotannon muuttamisen ajanjakso on jo päättynyt edellä tarkoitettuna päivänä,
- muissa tapauksissa kaupan pitämisestä luopumisen tai lypsykarjan tuotannon muuttamisen ajanjakson päättymistä seuraavan kuuden kuukauden kuluessa.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä toukokuuta 1984.

Labels: 17
6